laion/Wikipedia-Exotic huggingface dataset:
קרחון מקלין (הרי אנארי)

קרחון מקלין (באנגלית: McLean Glacier) הוא קרחון יובלי, הממוקם צפונית להר המפיל, בדרום מערב הרי אנארי, שבאנטארקטיקה. הקרחון מנקז את ההרים לכיוון מערב, ונשפך אל חלקו התחתון של קרחון אבי, דרומית לקרחון בימן. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קנת' ס. מקלין (Kenneth S. McLean), שהיה מהנדס טופוגרפי של הסקר הגאולוגי של ארצות הברית - במסגרת משלחת טופו מזרח-מערב, אשר סקרה אזור זה בעונת המחקר 1962–1963. קרחון מקלין באתר הסקר הגאולוגי של ארצות הברית קרחון מקלין באתר הגאזט האנטארקטי של ממשלת אוסטרליה קרחון מקלין באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של ארצות הברית מידע גאוגרפי והיסטורי
קרחון מקלין

האם התכוונתם ל... קרחון מקלין (הרי אנארי) – קרחון בהרי אנארי שבאנטארקטיקה קרחון מקלין (הרי באוורס) – קרחון בהרי באוורס שבאנטארקטיקה
אבאקן (פירושונים)

האם התכוונתם ל... אבאקן – בירת רפובליקת חקסיה ברוסיה אבאקן (נהר) – נהר ברוסיה AN-94 אבאקן – רובה סער רוסי רכס אבאקן – רכס הרים בדרום סיביר ברוסיה ראו גם אבקן
אלן קנדזיורה

אלן "אלי" קנדזיורה (בגרמנית: Ellen "Elli" Kendziora;‏ נולדה בשנת 1919) היא אתלטית יהודיה-גרמניה, אלופת המכביה השנייה (1935) בריצת 100 מטר. קנדזיורה התאמנה בקבוצת "הכח" קלן. במכביה השנייה שנערכה באפריל 1935 זכתה קנדזיורה בשתי מדליות זהב, בריצת 100 מטר בתוצאה של 13.1 שניות, לפני סיביל קוף מארצות הברית (13.2 שניות) ובת ארצה לורה מאייר (13.3 שניות) ובריצת שליחות 4x100 מטר ביחד עם רות רייך, לילו בוקופצר ולורה מאייר בתוצאה של 55.8 שניות, לפני פולין (56.0 שניות) ואוסטריה (57.4 שניות). ביום הספורט הבינלאומי של מכבי ברלין שנערך ב-16 ביוני 1935 זכתה קנדזיורה במדליית כסף בריצת 100 מטר אחרי לורה מאייר. תמונות של אלן "אלי" קנדזיורה (באנגלית) Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) (בגרמנית) בספורט, הארץ, 21 בספטמבר 1934 Maccabiah Games before World War II (באנגלית) תמונה של אלן "אלי" קנדזיורה מסיימת שנייה אחרי לורה מאייר (באנגלית)
ישראל אלסנר

ישראל אלסנר (אל-זוהר) (31 באוגוסט 1909 - 1 בדצמבר 1971) היה כדורגלן ישראלי, ששיחק בעמדת השוער ועבד גם כקצין העיר תל אביב. ישראל אלסנר נולד בעיר קרקוב שבפולין ב-31 באוגוסט 1909. אלסנר הגיע לארץ ישראל במסגרת המכביה השנייה עם המשלחת הפולנית ולאחר מכן נשאר בארץ ישראל ושיחק במכבי תל אביב. ב-7 בדצמבר 1935 רשם אלסנר את הופעת הבכורה הרשמית שלו במדי מכבי, במחזור הראשון של הליגה הארצית נגד הפועל תל אביב, המשחק הסתיים ללא שערים. אלסנר השתתף במסע המשחקים של מכבי תל אביב לארצות הברית ב-1936, כשבמהלך המסע ערך השוער את אחד המשחקים הגדולים ביותר בקריירה שלו נגד אולסטארס ניו יורק כשלא ספג אפילו שער אחד. בראיון שנתן לעיתון חדשות הספורט ב-1957, אלסנר טען שמכבי תל אביב עם המאמן אגון פולק הייתה הקבוצה הטובה ביותר שהעמיד המועדון המכבי מעולם: "שיחקו שם אברהם רזניק, דוידקה (דויד ויינברג), מנחם מרימוביץ', יעקב זליבנסקי, יוסף ליברמן, נתן פנץ, ג'רי בית הלוי, פרי נויפלד, פרידריך דוננפלד, הס, גאול מכליס ועוד. שיחקנו בשיטה וינאית מובהקת, כפי שעשו הוינאים עצמם. הייתה זו הקבוצה שיצאה ב-36 לארצות הברית וניצחה את אול-סטארס ניו יורק 6 - 0, על אף שהיינו נמוכי קומה. העיתונות המקומית טענה שמשחקנו עלה על זה של נבחרת סקוטלנד שהופעה בניו יורק זמן קצר לפנינו." ב-11 באוקטובר 1936 במהלך המשחק שהיה בין מכבי תל אביב לנבחרת של ברוקלין (אשר אותם אימן אחד מכוכבי הכח וינה, ארנו שוורץ), בעוד שהתוצאה עמדה על 0-0 נפצע אלסנר והוחלף בשוער יוסף (ג'ו) סידי. המשחק אף הסתיים בניצחון בתוצאה של 1 - 0 מוחץ למכבים כשהשחקן גאול מכליס כובש שער שובר שוויון בדקה ה88' למשחק. ב-1938 אלסנר זומן לנבחרת ארץ ישראל ושיחק נגד נבחרת יוון במסגרת מוקדמות מונדיאל 1938. ב-28 במאי 1938 ערך אלסנר את הופעתו הראשונה בגמר הגביע הארץ ישראלי (גביע המדינה היום), המשחק הסתיים בתוצאה של 1 - 2 לטובת הפועל תל אביב. מ-1939 יוסף (ג'ו) סידי (שהיה השוער השני ששיחק במכבי ואף התחרה על אפודת השוער עם אלסנר) הפך לשוער הבכיר של מכבי תל אביב, ככל הנראה בעקבות התצוגה שלו בשער במסע של המכבים לאוסטרליה ב-1939. לאחר המסע באוסטרליה של המכבים (כשאלסנר לא הצטרף למסע), המאמן אגון פולק נשאר באוסטרליה ולמכבי הצטרף מאמן חדש בשם ארמין וייס (שחקן עבר מהכח וינה) שאף נתן לאלסנר הזדמנות לפתוח בפתיחת הליגה בעונת 1940, אך בסופו של דבר סידי פתח ברוב המשחקים ואף בגמר הגביע הארץ ישראלי. לקראת עונת 1941/42 חזר אגון פולק לארץ ישראל וחזר לאמן את המכבים. בתחילת העונה פולק צירף את השוער הבריטי ג'ון וינטר שפתח ברוב משחקי הקבוצה. לאחר פרישתו ממשחק פעיל שימש אלסנר כשופט כדורגל, ואף היה חבר הנהלת מכבי תל אביב בכדורגל בשנות הארבעים. ב-1947 קיבל על עצמו תפקיד של מאמן במכבי רמת גן. ישראל אלסנר, באתר Transfermarkt ישראל אלסנר, באתר FootballDatabase.eu פרופיל, באתר TransferMarkt פרופיל, באתר מכביפדיה אשר גולדברג ודני דבורין, מכבי תל-אביב 102 שנים ראשונות, הוצאת מדיה 41 בע"מ, 2008, עמ' 87 אלישע שוחט, 100 שנות כדורגל 1906–2006, הוצאה עצמית, 2006, עמ' 72 Niv Hapenguin, מכבי תל אביב נגד נבחרת ברוקלין - מחנה האימונים בארצות הברית, באתר מכביפדיה עיתון הבקר, אתמול החלו המשחקים על גביע הכדורגל, ‏20 באפריל 1947
לורה מאייר

לורה מאייר (בגרמנית: Lore Meyer) היא אתלטית יהודייה-גרמנייה, אלופת המכביה השנייה (1935). מאייר התאמנה במכבי פרנקפורט. במכביה השנייה שנערכה באפריל 1935 זכתה מאייר ב-3 מדליות, אחת מכל סוג. מדליית זהב בריצת שליחות 4x100 מטר ביחד עם רות רייך, לילו בוקופצר ואלן קנדזיורה בתוצאה של 55.8 שניות, לפני פולין (56.0 שניות) ואוסטריה (57.4 שניות), מדליית כסף בריצת 60 מטר בתוצאה של 8.4 שניות, אחרי סיביל קוף מארצות הברית (8.3 שניות) ולפני מרילה פרייוולד מפולין (8.6 שניות) ומדליית ארד בריצת 100 מטר בתוצאה של 13.3 שניות, אחרי בת ארצה אלן קנדזיורה (13.1 שניות) וסיביל קוף (13.2 שניות). ביום הספורט הבינלאומי של מכבי ברלין שנערך ב-16 ביוני 1935 זכתה מאייר במדליית זהב בריצת 100 מטר לפני אלן קנדזיורה. תמונה של לורה מאייר, ראשונה משמאל (בגרמנית) Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) (בגרמנית) תמונה של לורה מאייר באמצע שורת הנשים, (בגרמנית) Maccabiah Games before World War II (באנגלית) תמונה של לורה מאייר מנצחת את אלן "אלי" קנדזיורה בריצת 100 מטר (באנגלית)
המספנה הימית של אנטיגואה

המספנה הימית של אנטיגואה, הידועה גם בשם מספנת נלסון על-שם הוריישו נלסון, היא אתר מורשת תרבותי ומעגן במפרץ אינגליש הרבור, שבחופו הדרומי של האי אנטיגואה באנטיגואה וברבודה. אינגליש הרבור מורכב מארבעה מפרצים סגורים שאליהם מוביל מיצר ים צר של מים עמוקים. אחד המפרצים נפתח אל הים הפתוח, אך היתר נסתרים מהים ומוגנים היטב. את סדרת המפרצים מקיפות גבעות המגנות עליהם מכיוון היבשה. נתונים טבעיים אלה נוצלו במשך השנים כנמל מסתור מפני סופות הוריקן, כמספנה וכבסיס צבאי. המתיישבים הבריטים הראשונים התיישבו באנטיגואה בשנת 1632. באמצע המאה ה-17 החל גידול קנה סוכר שהיקפו גדל במהירות, ואשר הסב רווחים עצומים לבעלי המטעים ולסוחרים. ענף מסחרי חדש זה נדרש להגנה. סגולותיו של אינגליש הרבור, מפרץ בדרום האי השוכן סמוך לדרכי המסחר, הביאו את הסוחרים לעשות בו שימוש כמעגן, ובהמשך גם הצי המלכותי הבריטי הקים בו מאחז. המבנים הראשונים שהוקמו באתר היו מבצר ברקלי ומבצר שרלוט משני צידי הכניסה למפרץ, אך רק בשנת 1725 החלה בנייה מסיבית של המספנה ושל מבני שירות סמוכים לה. ב-1743 החל הצי המלכותי בהקמת מבנים שונים נוספים ששירתו את כוח המצב הצבאי הקבוע במקום, ואשר תפקידו היה להגן על בעלי המטעים, ולבצע פשיטות כנגד המעצמות האירופיות המתחרות שנאחזו באיים סמוכים. כתוצאה מעבודת הפיתוח, הפך המקום למקלט העיקרי לכלי שיט בעת עונת ההוריקנים. תנופת פיתוח נוספת באינגליש הרבור ועל הגבעות הסמוכות לו, החלה ב-1781 וכללה בעיקר מבני הגנה. ב-1814 ביססו הבריטים את ההגמוניה שלהם באיים הקריביים, וחשיבותם המסחרית של האיים האנטילים ליווארד ירדה. עקב כך ירדה גם חשיבותו האסטרטגית של האתר באנטיגואה, המבנים יצאו משימוש והביצורים ננטשו. במאה ה-19 סבל האתר נזקים חמורים בשתי הזדמנויות - ב-1815 עלו באש חלק מהמבנים בעקבות פגיעת ברק, וב-1843 הרסה רעידת אדמה מבנים רבים באתר, והסבה נזקים לאחרים. המספנה נותרה בשימוש עד 1889, ואז נסגרה בשל חוסר יכולתה לטפל באוניות הקיטור הגדלות שהחליפו את ספינות המפרש. ב-1895 ננטש המקום באופן סופי, וב-1906 נמסר הארסנל לממשלה המקומית. במהלך שתי מלחמות העולם שימש המקום לאימונים צבאיים, וכמספנה משנית לטיפול בכלי שיט קטנים יחסים, ששימשו בתעבורה שבין האיים. רק בשנות ה-50 של המאה ה-20 הוכר הפוטנציאל של המקום כאתר שימור תיירותי וכמעגן (מרינה). ב-1951 הוקמה עמותה ששמה לה למטרה לשמר את המספנות, והחל מסע לגיוס כספים שהשיג את מטרתו בתוך כחמש שנים. ב-1961 הסתיימו עבודות השחזור והמתחם ההיסטורי נפתח מחדש. רוב המבנים משמשים לתיירות או לצורכי המעגן. מדיה וקבצים בנושא המספנה הימית של אנטיגואה בוויקישיתוף אתר האינטרנט הרשמי של המספנה הימית של אנטיגואה המקום באתר הגנים הלאומיים של אנטיגואה
פליקס זימנאואר

פליקס זימֶנָאוּאֶר (בגרמנית: Felix Simenauer;‏ 7 באוקטובר 1903 – 8 בספטמבר 1990) היה אתלט יהודי-גרמני, אלוף המכביה הראשונה (1932). זימנאואר נולד וגדל בברלין, בנם של הנריך הרמן ומינה זימנאואר. הוא התאמן בקבוצת בר כוכבא ברלין. במכביה האירופית הראשונה שנערכה באוסטרבה, צ'כיה ביוני 1929 זכה זימנאואר בשתי מדליות, זהב וכסף. מדליית זהב בריצת 100 מטר בתוצאה של 11.6 שניות, לפני פולק מצ'כיה (11.8 שניות) וקליין מאוסטריה. מדליית כסף בקפיצה לגובה בתוצאה של 1.63 מטר, אחרי צנדר מצ'כיה (1.65 מטר) ופריץ דויטשר מגרמניה (1.63 מטר). במכביה האירופית השנייה שנערכה באנטוורפן, בלגיה ביולי 1930 הוא זכה במדליית ארד בריצת 100 מטר בתוצאה של 11.1 שניות, אחרי גאורג קורץ ופריץ גרבר מגרמניה שקבעו תוצאה של 10.9 שניות. במכביה הראשונה שנערכה באפריל 1935 זכה זימנאואר בשתי מדליות, זהב וארד. מדליית זהב בריצת שליחים 4x100 מטר ביחד עם לזר דונר, גאורג קורץ ופריץ גרבר בתוצאה של 43.2 שניות, לפני ארצות הברית (43.6 שניות) וארץ ישראל (44.4 שניות). מדליית ארד בריצת 100 מטר בתוצאה של 11.2 שניות, אחרי גס היימן מארצות הברית ובן ארצו פריץ גרבר (11.1 שניות). בשנת 1933 עלה זימנאואר לארץ ישראל אך כעבוד כשנה חזר לברלין לעבוד כאדריכל. בשנת 1937 ברח לארצות הברית ושם עבד כמעצב פנים. באמצע שנות ה-70 הוא חזר לעיר הולדתו ברלין, בה נפטר בגיל 86 ב-8 בספטמבר 1990. Verdrängt – Verfolgt – Vergessen – Die Lebenswege jüdischer Sportlerinnen und Sportler aus der deutschen Hauptstadt – Prof. Lorenz Peiffer, (בגרמנית) Sammeldatensatz: Konvolut Felix Simmenauer, (בגרמנית) Felix Simenauer, באתר Geni (באנגלית) יוסף יקותיאלי, הקונגרס העולמי של "המכבי", דואר היום, 21 ביולי 1929 Maccabiah Games before World War II (באנגלית)
אם רק תסכימי

אם רק תסכימי הוא סינגל שהוקלט על ידי המוזיקאי הישראלי עידן רייכל בשיתוף הזמר הישראלי יהורם גאון. השיר יצא לאור ב-27 בדצמבר 2019, כסינגל שלא מתוך אלבום, דרך חברת התקליטים הליקון. השיר נכתב על ידי עדית פאנק והולחן והופק על ידי עידן רייכל. פאנק העבירה את השיר לרייכל למעלה מעשר שנים לפני פרסומו, ורייכל חיפש במשך זמן רב את הזמר המתאים לביצוע השיר. השיר התפרסם ביום הולדתו השמונים של גאון. עוד לפני פרסום השיר בלחנו של רייכל הלחינה את השיר הזמרת רוני גינוסר עבור אלבומה "כחוט השני" משנת 2012. יוסי חרסונסקי סקר את השיר בחיוב והעניק לו ארבעה כוכבי זהב מתוך חמישה. הווידאו קליפ הנלווה לשיר, בוים על ידי אלעד וייסמן והועלה לערוץ היוטיוב של רייכל ב-27 בדצמבר 2019, בסמוך לצאת הסינגל. בקליפ משתתפת נכדתו של יהורם גאון, אלונה. סרטון השיר "אם רק תסכימי" באתר יוטיוב מילות השיר "אם רק תסכימי" באתר שירונט לדף השיר באתר הספרייה הלאומית אם רק תסכימי, באתר יוסמיוסיק, ‏27 בדצמבר 2019 רז שכניק, קרובים קרובים, באתר "ידיעות אחרונות", 26 בדצמבר 2019 רוני גינוסר / אם רק תסכימי באתר "פטיפון". Eem Rak Taskimi - Idan Raichel | Vocals: Yehoram Gaon - אם רק תסכימי - עידן רייכל | שירה: יהורם גאון, נבדק ב-2019-12-28 החדש של יהורם גאון ועידן רייכל: "אם רק תסכימי", באתר ערוץ 7
לטישה כריסטיאן טיילר

לטישה כריסטיאן טיילר (באנגלית: Letitia Christian Tyler;‏ 12 בנובמבר 1790 – 10 בספטמבר 1842) הייתה אשת נשיא ארצות הברית, ג'ון טיילר, והגברת הראשונה של ארצות הברית החל משנת 1841 ועד מותה. לטישה נולדה בחווה בווירג'יניה. היא לא קיבלה השכלה מסודרת, אולם למדה ממשפחתה כיצד לנהל חווה. לטישה נישאה לג'ון טיילר ב-29 במרץ 1813 בהיותו בן 23. כאשר הוא כיהן בקונגרס או בתפקידו כמושל מדינת וירג'יניה, ניהלה היא את החווה. נולדו לג'ון וללטישה שמונה ילדים; אחד מהם נפטר זמן קצר לאחר לידתו. לאחר בחירתו של טיילר לנשיא התגוררה לטישה בבית הלבן אולם לא השתתפה באירועים חברתיים ורשמיים בשל נכותה (לטישה הפכה נכה שנתיים לפני בחירתו של בעלה). מאחר שילדותיה הנשואות היו צריכות לטפל במשפחתן וילדותיה האחרות היו צעירות, לקחה על עצמה פרסילה קופר טיילר בת ה-24, אשת בנה, את תפקיד הגברת הראשונה של ארצות הברית. לטישה הייתה אשת הנשיא הראשונה שנפטרה בבית הלבן. לטישה נפטרה ב-10 בספטמבר 1842 ונקברה בווירג'יניה, בחווה בה נולדה. מדיה וקבצים בנושא לטישה כריסטיאן טיילר בוויקישיתוף ביוגרפיה באתר הבית הלבן. ביוגרפיה באתר הספרייה של הגברות הראשונות לטישה כריסטיאן טיילר, באתר "Find a Grave" (באנגלית) לטישה כריסטיאן טיילר, באתר אנציקלופדיה בריטניקה (באנגלית)
פרנץ בנה

הונגריה זהו שם הונגרי; שם המשפחה הוא בנה. פרנץ בנה (בהונגרית: Bene Ferenc; ‏17 בדצמבר 1944 – 27 בפברואר 2006) היה כדורגלן הונגרי, ששיחק בעמדת החלוץ. נחשב לאחד מגדולי חלוצי הונגריה בכל הזמנים. בנה נולד בבלטונויאק שבהונגריה בשנת 1944. את רוב הקריירה שלו שיחק במועדון אויפשט ההונגרי, שכבש בו 303 שערי ליגה ב-417 הופעות. את משחקו הראשון בנבחרת הונגריה ערך נגד יוגוסלביה בשנת 1962, ואת משחקו האחרון ערך נגד צ'כוסלובקיה בשנת 1979. ביורו 1964 כבש את שער השוויון בחצי גמר נגד ספרד, אך הונגריה הפסידה בהארכה. במשחק על המקום השלישי כבש שער נוסף נגד דנמרק והונגריה סיימה במקום השלישי. בנה סיים בתור מלך השערים של הטורניר יחד עם חברו לנבחרת, דז'ה נובאק. שניהם כבשו 2 שערים. באוקטובר 1964 זכה במדליית זהב אולימפית, וסיים בתור מלך השערים של הטורניר עם 12 שערים ב-5 משחקים בלבד. כבש במשחק הגמר נגד צ'כוסלובקיה. שנתיים לאחר מכן שיחק במונדיאל 1966 שנערך באנגליה, והיה לכובש הפורה ביותר מבין שחקני נבחרתו. הוא כבש בכל שלושת המשחקים בשלב הבתים נגד הנבחרות ברזיל, פורטוגל ובולגריה. ברבע הגמר בנה כבש נגד ברית המועצות, אך הונגריה הפסידה 2–1 וסיימה את חלקה בטורניר. בסיום הטורניר זכה בנעל הארד. בסך הכל ערך 76 הופעות עבור הנבחרת ההונגרית, בהן כבש 36 שערים. בנה נפטר בבודפשט בירת הונגריה בשנת 2006. בנו של בנה, פרנץ בנה ג'וניור, הוא גם שחקן לשעבר ועובד כיום כמאמן. אויפשט אליפות הונגריה (8): 1969, 1970, 1971, 1972, 1973, 1974, 1975, 1978 הגביע ההונגרי (3): 1969, 1970, 1975 אישיים מלך השערים באליפות אירופה: 1964 מלך השערים במשחקים האולימפיים: 1964 מלך השערים בליגה ההונגרית (5): 1963, 1969, 1972, 1973, 1975 מלך השערים בגביע ההונגרי: 1969 מדיה וקבצים בנושא פרנץ בנה בוויקישיתוף פרנץ בנה, באתר Transfermarkt פרנץ בנה, באתר Soccerway פרנץ בנה, באתר WorldFootball.net פרנץ בנה, באתר National Football Teams פרנץ בנה, באתר FootballDatabase.eu פרופיל המאמן, באתר Transfermarkt פרנץ בנה, באתר "Find a Grave" (באנגלית) בהונגרית מופיע שם המשפחה לפני השם הפרטי
ההחלפה הגדולה

ההחלפה הגדולה (בצרפתית: Grand remplacement), המכונה גם תאוריית ההחלפה, היא תאוריית קונספירציה של הימין הרדיקלי הלאומני הלבן לפיה יש תהליך מכוון להחלפת האוכלוסייה הלבנה בארצות אירופה, או בארצות אחרות בהן רוב האוכלוסייה היא לבנה ממוצא אירופי, באוכלוסייה ממוצא אחר. תאוריית קונספירציה זו החלה בצרפת, שם ההתייחסות היא להחלפה כביכול של האוכלוסייה הצרפתית הלבנה-קתולית בעמים לא-אירופיים - במיוחד אוכלוסיות מוסלמיות-ערביות, מיעוטים מזרח תיכוניים ואסיאתיים אחרים, אוכלוסיות ברבריות מצפון אפריקה, אוכלוסיות שחורות המגיעות מדרום לסהרה שבאפריקה, באמצעות הגירה המונית, בשל שיעור ילודה גבוה של אותן האוכלוסיות, ובשל שיעור הילודה הנמוך של האוכלוסייה הלבנה לעומתן. המונח "ההחלפה גדולה" הוטבע לראשונה בספרו של הסופר הימני הצרפתי רנו קאמי (אנ') משנת 2011 "Le Grand Remplacement". הספר קשר באופן ספציפי את נוכחותם של המוסלמים בצרפת עם הסכנה בכך שהדבר עלול להוביל להשמדת התרבות והציווליזציה הצרפתית. קאמי מייחס תהליך זה למדיניות מכוונת אשר מקודמת על ידי האליטה האירופית הפוליטית, האינטלקטואלית והתקשורתית, אשר לטענתו פועלים הן על סמך אידאולוגיה והן על סמך אינטרס כלכלי. הביטוי משמש כיום בעיקר את הימין הקיצוני בצרפת. תיאוריה זו אומצה גם על ידי גורמי ימין קיצוני שונים ברחבי העולם, כולל בארצות הברית, שם היא מקודמת על ידי גורמי ימין, כמו טאקר קרלסון שקידמה בתוכניתו היומית בפוקס ניוז. מבצעי הפיגועים בבית הכנסת בפיטסבורג ב-2018, בכרייסטצ'רץ' באל פאסו ובפוואי במהלך 2019, ובבפאלו ב-2022 ציינו שהם ביססו את מעשיהם בין היתר על סמך תאוריית קונספירציה זו. חלק גדול מתומכי התאוריה תומכים גם באנטישמיות, ומאמינים כי יהודים תכננו את תהליך החלפת האוכלוסייה הלבנה במכוון. לדוגמה, בעצרת איחוד הימין האמריקאי בשארלוטסוויל קראו המפגינים "לא יחליפו אותנו" (קריאות תמיכה בתאוריית ההחלפה הגדולה) וגם "יהודים לא יחליפו אותנו" (קריאות אנטישמיות). אירוערביה (תאוריה) תאורית הקשר על רצח עם של האדם הלבן מדיה וקבצים בנושא ההחלפה הגדולה בוויקישיתוף ההחלפה הגדולה, באתר אנציקלופדיה בריטניקה (באנגלית) Bowles, Nellie (18 במרץ 2019). "'Replacement Theory,' a Racist, Sexist Doctrine, Spreads in Far-Right Circles". The New York Times. ארכיון מ-17 במאי 2019. נבדק ב-17 במאי 2019. Behind the idea is a racist conspiracy theory known as 'the replacement theory,' which was popularized by a right-wing French philosopher. {{cite news}}: (עזרה) Verstraet, Antoine (2017). "C'est ça que tu veux ? !". Savoirs et Clinique (בצרפתית). 23 (2): 55. doi:10.3917/sc.023.0055. ISSN 1634-3298. [transl. from French] This theory states that the indigenous French ("Français de souche") could soon be demographically replaced by non-European peoples, especially from the Maghreb and sub-Saharan Africa. בן קולינס, The Buffalo supermarket shooting suspect posted an apparent manifesto repeatedly citing 'Great Replacement' theory, באתר NBC News,‏15 במאי 2022 מערכת ואללה!‏, "רוע טהור": המניפסט של היורה מבאפלו מגלה מדוע נער בן 18 ביצע ירי המוני, באתר וואלה, 15 במאי 2022
האריסון גילברטסון

האריסון גילברטסון (באנגלית: Harrison Gilbertson; נולד ב-29 ביוני 1993) הוא שחקן אוסטרלי. גילברטסון נולד באדלייד, אוסטרליה הדרומית. הוריו הם בריאן גילברטסון וג'ולי סלואן. גילברטסון החל לשחק כילד, כשהופיע בהפקה מקומית של המחזה "מאדאם באטרפליי". את ההופעה הראשונה שלו על המסך ערך בשנת 2002 בסרט "חוקים אוסטרלים" (אנ'), אך הפריצה שלו אירעה בשנת 2009, כששיחק בתפקיד ראשי בסרט האוסטרלי "תאונות קורות" (אנ'), כשהמבקרים והצופים שיבחו את יכולות המשחק שלו. באותה שנה שיחק גם בסרט הדרמה "מבורך" לצדן של פרנסס או'קונור ומירנדה אוטו. בשנת 2010 הופיע לראשונה בסרט אמריקאי, כשהשתתף בסרט "וירג'יניה" של הבמאי דסטין לאנס בלאק. באותה שנה זכה בפרס האקדמיה האוסטרלית לקולנוע וטלוויזיה (אנ') בקטגוריית השחקן הצעיר של השנה, על משחקו בסרט המלחמה האוסטרלי "מתחת לגבעה 60 (אנ')". בשנת 2012 כיכב בתפקיד הראשי בסדרת הטלוויזיה האוסטרלית "Conspiracy 365". ב-2014 שיחק בסרט הפעולה האמריקאי "הצורך במהירות". בשנת 2018 שיחק במיני-סדרה האוסטרלית "פיקניק בהאנגינג רוק" ובסרט האימה-מדע בדיוני האמריקאי-אוסטרלי "משודרג". באותה שנה שיחק גם במותחן הפסיכולוגי "תסתכל הרחק", של הבמאי הישראלי אסף ברנשטיין. בשנת 2019 שיחק בסרט האימה הקנדי של נטפליקס "בעשב הגבוה". מדיה וקבצים בנושא האריסון גילברטסון בוויקישיתוף האריסון גילברטסון, במסד הנתונים הקולנועיים IMDb (באנגלית) "Mum's the word, says actor Harrison Gilbertson". The Advertiser. 8 במאי 2011. {{cite web}}: (עזרה) Eccleston, Roymund (13 במרץ 2010). "Why Hollywood's mad about the boy". AdelaideNow. נבדק ב-23 בינואר 2011. {{cite web}}: (עזרה) Kane, Phil Jeng; Smith, Burleigh; Sideris, Liz (25 באפריל 2010). "3 Filmmakers Review ACCIDENTS HAPPEN". Film & Television Institute WA Inc. אורכב מ-המקור ב-2011-03-29. נבדק ב-23 בינואר 2011. {{cite web}}: (עזרה) Williams, Evan (24 באפריל 2010). "Gilbertson performance worth the Accident". The Australian. נבדק ב-23 בינואר 2011. {{cite web}}: (עזרה) "AFI Award Winners and Nominees". Australian Film Institute. נבדק ב-23 בינואר 2011. {{cite web}}: (עזרה) Lee, Hannah (20 ביוני 2011). "Conspiracy 365 pay-TV series begins production". Inside Film magazine. אורכב מ-המקור ב-2011-06-27. נבדק ב-2 ביולי 2011. {{cite web}}: (עזרה) Sobolewski, Helene; Iannella, Antimo (21 ביוני 2011). "Our lad lands major television role". AdelaideNow. נבדק ב-2 ביולי 2011. {{cite web}}: (עזרה) Debelle, Penelope (15 בפברואר 2018). "Hanging Rock still haunts, says Adelaide star Harrison Gilbertson". Adelaide Now. נבדק ב-18 ביולי 2018. {{cite web}}: (עזרה) "India Eisley in First Trailer for Mirror Image Horror Film 'Look Away'". FirstShowing.net (באנגלית אמריקאית). נבדק ב-9 באוקטובר 2018. {{cite news}}: (עזרה)
מאטרה מורנה

מאטרה מורנה (בצרפתית: Matra Murena, קרויה גם: Talbot-Matra Murena) היא מכונית ספורט מתוצרת קבוצת ההנדסה הצרפתית "מאטרה" (אנ') (שם רשמי: Mécanique Aviation Traction ), שיוצרה בין השנים 1980–1983 בצרפת. "Murena 1.6", יוצרו 5,640 יחידות. "Murena 2.2", יוצרו 4,560 יחידות. "Murena 2.2 "Préparation 142". "Murena S". יוצרו 10,680 יחידות. 3 דלתות – הצ'בק. 3 מושבים בשורה כולל מושב נהג. מנוע אחורי-מרכזי – רוחבי. גל זיזים: מנוע שסתום תקורה (OHV) (Overhead valve engine) (מנוע 1.6 ליטר), מנוע שסתום תקורה Single overhead camshaft (SOHC) (דגם 2.2 ליטר), מנוע שסתום תקורה Single overhead camshaft (SOHC), פרופיל מותאם אישית (דגם "מורנה S"). סוג הנעה: הנעה אחורית. מנוע קירור מים. בלמים: קדמיים: דיסקים בקוטר 234 מ"מ עם מחוגה עם בוכנה אחת (בכל הדגמים), אחוריים: דיסקים בקוטר 234 מ"מ עם מחוגה עם בוכנה אחת (דגם 1.6 ליטר), דיסקים בקוטר 260.9 מ"מ עם מחוגה עם בוכנה אחת (דגמי 2.2 ליטר). מצמד – צלחת יחידה יבשה עם בקרה הידראולית. קבולת מכל דלק – 56 ליטר. צמיגים: קדמיים: 175/70HR13 או 185/60HR14, אחוריים: 195/60VR14 או 195/70HR13 (דגם מנוע 1.6 ליטר) קדמיים: 185/60HR14, אחוריים: 195/60HR14 (דגם מנוע 2.2 ליטר), קדמיים :185/60VR14, אחוריים: 195/60VR14 (דגם "מורנה S" מנוע 2.2 ליטר). מקדם גרר – 0.328. תאוצה בין 0–100 קמ"ש היא 11.8 שניות (מנוע 1,592 סמ"ק). תאוצה בין 0–100 קמ"ש היא 9.3 שניות (מנוע 2,155 סמ"ק המפיק 115.3 כ"ס. תאוצה בין 0–100 קמ"ש היא 8.4 שניות (מנוע 2,155 המפיק 139.5 כ"ס). - מבט למושבים: 3 מושבים בשורה - מבט למושבים: 3 מושבים בשורה - מבט לתא הנהג ולוח מחוונים - מבט למנוע , שנת 1982 , שנת 1982 סימקה מאטרה בגירה מאטרה 530 מאטרה ראנצ'ו מדיה וקבצים בנושא מאטרה מורנה בוויקישיתוף מאטרה מורנה, סרטון באתר יוטיוב מאטרה מורנה, סרטון באתר יוטיוב מאטרה מורנה, סרטון באתר יוטיוב טלבוט מאטרה מורנה matrasport.dk/Cars/Murena/history 1.6 ליטר, שנת 1980 - מפרט carfolio.com/specifications/models/car 2.2 ליטר, שנת 1980 - מפרט carfolio.com/specifications/models/car "מאטרה מורנה S" מנוע 2.2 ליטר, שנת 1980 - מפרט carfolio.com/specifications/models/car/?car=24706 "מאטרה מורנה S" rarefrenchsportscars.files.wordpress.com/2016/01/matra-murena-specials [1] politecnic.com/kitjpb [2] carjoy.nl/matra-shop/index
טיטאנואידס

טיטאנואידס (שם מדעי: Titanoides) הוא סוג של יונק קדום בן סדרת הכימולסטיים אשר חי בסוף הפלאוקן, כלומר לפני 56–59 מיליון שנה לפני זמננו. המאובנים של יונק זה נמצאו לראשונה בדקוטה הצפונית והוגדרו ב-1917. סוג זה כולל 5 מינים, והוא היחיד במשפחת הטיטאנואידיים (Titanoideidae). הטיטאנואידס היה אחד מהיונקים הגדולים ביותר בתקופתו. הגולגולת שלו הגיע לאורך 32 סנטימטרים, ואורך הגוף הגיע ל-3 מטרים ולמשקל של 150 קילוגרם ואף 200 קילוגרם. מבנה גופו דמה לגוף של דוב עם גפיים קצרות בעלות 5 אצבעות ברגליים, פנים רחבות עם ניבים ארוכים בולטים. למרות המראה המאיים נראה שהוא היה אוכל צמחים, שהיה בעל נקודות דמיון עם היפופוטם או עם הדיפרוטודוניים האוסטרלים והיה בעל שיניים טוחנות גדולות באחורי הלסת. כמו קרובו הקוריפודון המאוחר יותר, הוא היה יכול לפתוח את הלסת לרוחב. יונק זה היה מראשוני היונקים שלאחר הכחדת הקרטיקון שהחלו לפתח גוף גדול ולמלא גומחות אקולוגיות שמילאו עד אז הדינוזאורים. הוא רעה באזורי ביצות ויערות לחים, בהם נמצאו תנינים טורפים. מבנה האצבעות שלו התפתח למבנים דמויי-פרסות ששימשו לחפירה או הוצאת שורשים. ככל הנראה הם לא שימשו להגנה, מאחר שהיה גדול בהרבה ביחס לטורפי התקופה (למעט תנינאי ענק). מדיה וקבצים בנושא טיטאנואידס בוויקישיתוף טיטאנואידס, באתר האנציקלופדיה של החיים (באנגלית) טיטאנואידס, באתר GBIF (באנגלית)
פיטר דוקה

פיטר דוקה (בגרמנית: Peter Ducke; נולד ב-14 באוקטובר 1941 בבנשוב על הפלואוצ'ניצה שבגרמניה הנאצית, כיום בצ'כיה) הוא כדורגלן עבר גרמני, ששיחק לאורך כל הקריירה שלו בעמדת חלוץ בקארל צייס יינה. דוקה ערך 63 הופעות במדי נבחרת גרמניה המזרחית לרבות מונדיאל 1974. פיטר דוקה נולד בבנשוב על הפלואוצ'ניצה כאשר היא סופחה לגרמניה הנאצית. לאחר מלחמת העולם השנייה המשפחה עזבה את האזור והתיישבה בשונבק ליד מגדבורג. הוא שיחק במועדון נוער המקומי. בשנת 1955 כאשר אחיו הבכור רולנד עבר לקארל צייס יינה הוא ניסה להתקבל למועדון אך לאחר מחנה אימונים הוחזר לביתו. בשנת 1959 הוא השתתף במספר משחקים בינלאומיים במסגרת קבוצת נוער ובעקבות כך התקבל לקארל צייס יינה. בשנת 1960 פיטר דוקה הבקיע שני שערים במשחק הגמר על גביע גרמניה המזרחית והבטיח ניצחון לקבוצתו. עם המועדון הוא זכה שלוש פעמים באליפות גרמניה המזרחית וזכה במספר גביעים. בשנת 1963 הוא היה אלוף השערים של הליגה ובסך הכל הוא נמצא במקום השלישי בין מבקיעי הליגה המזרח גרמנית. בשנת 1965 הוא זכה בתואר ספורטאי השנה ובשנת 1971 כדורגלן השנה. פיטר דוקה סיים את הקריירה לאחר עונת 1976/77. פיטר דוקה שיחק בנבחרת גרמניה המזרחית 63 פעמים. בין היתר הוא השתתף במונדיאל 1974. מדיה וקבצים בנושא פיטר דוקה בוויקישיתוף פיטר דוקה, באתר Transfermarkt פיטר דוקה, באתר Fussballdaten.de (בגרמנית) פיטר דוקה, באתר WorldFootball.net פיטר דוקה, באתר National Football Teams פיטר דוקה, באתר FootballDatabase.eu